Mačiuliškių tvenkinys

Mačiuliškių tvenkinys – tvenkinys Lietuvoje, Marijampolės savivaldybėje, 8 km į šiaurę nuo Igliaukos, Varnabūdės girioje. Sudarytas užtvenkus Vabalkšnės upę jos aukštupyje (Pilvės intakas) 22,3 km nuo jos žiočių. Tvenkinio ilgis iš pietvakarių į šiaurės rytus – 0,54 km, plotis – iki 0,24 km. Altitudė 96,8 m. Krantai žemi, beveik ištisai apaugę medžiais. Priešsroviui iškart telkšo 0,35 ha tvenkinys. Šalia įsikūręs Mačiuliškių kaimas (sodų bendrija) ir Balemolės kaimas.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Marijampolės savivaldybės tvenkiniai